stanford-oval/wikipedia huggingface dataset:
אנחנו זה גורל
וידאו קליפ

הווידאו קליפ של השיר פורסם ב-12 בנובמבר 2023, לצד הסינגל עצמו. הקליפ כולל צילומים מתוך הופעותיהם של חדד וחסון בבסיסי חיילים, בבתי חולים ובמפגשים עם המפונים מעוטף עזה והדרום.
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  ישראל | מדיה פורסט ישראל | 3 |  |
|  ישראל | היטליסט | 52 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 12 בנובמבר 2023 | סטרימינג ‏•‏‏ הורדה דיגיטלית | שרית חדד ‏•‏‏ שרית |  |
מאוריצי טרמבץ'

| --- | --- |

מאוריצי טרמבץ', דיוקן עצמי
 לידה:  3 במאי 1861 ורשה, האימפריה הרוסית 
 פטירה:  29 בינואר 1941 (בגיל 79) גטו לודז', גרמניה הנאצית 
 מקום קבורה:  בית הקברות היהודי החדש בלודז' 
 מקום לימודים:  אקדמיית קולארוסי 
 תחום יצירה:  ציור 
 זרם באמנות:  ריאליזם 
 
מָאוּרִיצִי טְרֶמְבָּץ' (בפולנית: Maurycy Trębacz; ‏3 במאי 1861, ורשה – 29 בינואר 1941, לודז') היה צייר יהודי-פולני. אחד הציירים הפופולריים ביותר בסוף המאה ה-19 וראשית המאה ה-20. נפטר ברעב בגטו ליצמנשטאט הוא גטו לודז' בעת הכיבוש הנאצי ושואת יהודי פולין.
טרמבץ', לצד שמואל הירשנברג, יעקב ויינלס ולאופולד פיליכובסקי היו חלק מהדור הראשון ליוצרים יהודיים שהתעלמו או העניקו פרשנות מקלה לאיסור על יצירת וציור דמות אנושית, הם הלכו בעקבות מאוריצי גוטליב ועסקו בנושאים מההיסטוריה היהודית ומחיי היהודים.
טרמבץ' הצטיין כצייר דיוקנאות ונוף, אך עיקר חשיבותו בתיאור חיי הדת וחיי היומיום היהודיים שמהווים זיכרון לעולם שאבד. רבות מיצירותיו אבדו בשואה, אך מבחר מייצג שלהם שרד.
Jopping

| --- | --- |
 סינגל בביצוע SuperM
 מתוך האלבום SuperM
 יצא לאור:  4 באוקטובר 2019
 תאריך הקלטה:  ספטמבר 2019
 סוגה:  קיי-פופ • אלקטרופופ • היפ-הופ • פופ רוק • R&B
 שפה:  קוריאנית, אנגלית
 אורך:  4:11
 חברת תקליטים:  SM • קפיטול
 כתיבה:  ג'פרי מקרי, טאי ג'ספר, אדריאן מקינון, זאקרי צ'יקוין, נסיה ג'ונס, מרקוס סקוט, ג'אם פקטרוי, הוואנג יו-בין
 הפקה:  LDN Noise, יו יאנג-ג'ין
 
Jopping הוא סינגל הבכורה של להקת הבנים הדרום קוריאנית SuperM. השיר יצא לאור ב-4 באוקטובר 2019, על ידי חברות התקליטים SM אנטרטיינמנט וקפיטול רקורדס, כסינגל הראשון מהמיני-אלבום הראשון של הלהקה, SuperM.
השיר נכלל ברשימת השירים של משחק הריקוד Just Dance 2022.
הרכב ומילים

השיר הוא הרצועה הראשית במיני-אלבום הבכורה של הלהקה. המילה "Jopping" היא הלחם של המילים "Jumping" ו-"Popping". מבחינה מוזיקלית, השיר כולל אלמנטים של אלקטרופופ כבד לצד צלילי בריטפופ, ומשלב ז'אנרים נוספים כגון פופ-רוק, R&B והיפ-הופ.
הופעות חיות

ב-5 באוקטובר 2019 ביצעה הלהקה את השיר בפעם הראשונה, בחלון ראווה בבניין קפיטול רקורדס בלוס אנג'לס. ב-9 באוקטובר 2019, ערכה הלהקה את הופעת הבכורה שלה בטלוויזיה האמריקאית, כאשר ביצעה את השיר בתוכנית האירוח המופע של אלן דג'נרס. ב-11 בפברואר 2020 ביצעה הלהקה את השיר בג'ימי קימל לייב.
דירוגים

| ארגון | רשימה | דירוג | מקור |
| --- | --- | --- | --- |
| Dazed | 20 שירי הקיי-פופ הטובים ביותר לשנת 2019 | 15 |  |
| בילבורד | 25 שירי הקיי-פופ הטובים ביותר לשנת 2019 | 25 |  |
| South China Morning Post | 10 שירי הקיי-פופ הטובים ביותר לשנת 2019 | 7 |  |
| BuzzFeed | שירי הקיי-פופ הטובים ביותר לשנת 2019 | 13 |  |
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 25 |  |
|  ארצות הברית | מצעד שירי העולם הדיגיטליים | 1 |  |
|  יפן | יפן הוט 100 | 27 |  |
|  מלזיה | RIM | 20 |  |
|  סינגפור | RIAS | 11 |  |
|  צרפת | SNEP | 140 |  |
|  קנדה | קנדה הוט 100 | 85 |  |
היסטוריית יציאות לאור

| אזור | תאריך | פורמט | חברת תקליטים |
| --- | --- | --- | --- |
| ארצות הברית | 4 באוקטובר 2019 | הורדה דיגיטלית • הזרמת מוזיקה | SM אנטרטיינמנט • קפיטול |
| עולם | 4 באוקטובר 2019 | הורדה דיגיטלית • הזרמת מוזיקה | SM אנטרטיינמנט |
הערות שוליים

↑  "K-pop supergroup SuperM release video for their debut song, 'Jopping'". NME (באנגלית). 4 באוקטובר 2019. נבדק ב-2 בדצמבר 2021. {{cite web}}:  (עזרה)
↑  Carvalho, Alana (9 בספטמבר 2019). "Integrantes de outros grupos famosos, formam o 'SuperM' e lançam primeiro mini-álbum". Mais QI Nerds (בBrazilian Portuguese). נבדק ב-2 בדצמבר 2021. {{cite web}}:  (עזרה)
↑  Murphy, Eryn (28 באוגוסט 2019). "K-pop Group SuperM Announces the Release Date of Their First Album". Showbiz Cheat Sheet. נבדק ב-2 בדצמבר 2021. {{cite web}}:  (עזרה)
↑  "SuperM The 1st Mini Album 'SuperM' – SuperM | Songs, Reviews, Credits". AllMusic. נבדק ב-2 בדצמבר 2021. {{cite web}}:  (עזרה)
↑  "SuperM - The 1st Mini Album". Spotify. נבדק ב-2 בדצמבר 2021. {{cite web}}:  (עזרה)
↑  "Taemin: SuperM 1st Mini Album 8/4 Release Info~!". SHINee USA. 3 בספטמבר 2019. נבדק ב-2 בדצמבר 2021. {{cite web}}:  (עזרה)
↑  Just Dance 2022 Official Tracklist, Genius (באנגלית)
↑  "SuperM – Jopping Lyrics". Genius (באנגלית). 4 באוקטובר 2019. נבדק ב-2 בדצמבר 2021. {{cite web}}:  (עזרה)
↑  "What is the meaning of Jopping? How to do the SuperM dance!". HITC (באנגלית). 4 באוקטובר 2019. נבדק ב-2 בדצמבר 2021. {{cite web}}:  (עזרה)
↑  "SuperM Takes Over Hollywood at First-Ever Live Show Outside Capitol Records Building: Watch". Billboard (באנגלית). 4 באוקטובר 2019. נבדק ב-2 בדצמבר 2021. {{cite web}}:  (עזרה)
↑  "SuperM Wonder Why Ellen Is So 'Curious' About Their Relationship Status During U.S. TV Debut". Billboard (באנגלית). 4 באוקטובר 2019. נבדק ב-2 בדצמבר 2021. {{cite web}}:  (עזרה)
↑  "SuperM to Perform 'Jopping' on 'Jimmy Kimmel Live!'". Billboard (באנגלית). 4 באוקטובר 2019. נבדק ב-2 בדצמבר 2021. {{cite web}}:  (עזרה)
↑  "The 20 best K-pop songs of 2019". Dazed. 6 בדצמבר 2019. נבדק ב-6 בדצמבר 2019. {{cite web}}:  (עזרה)
↑  "The 25 Best K-pop Songs of 2019: Critics' Picks". Billboard. 2 בדצמבר 2021. נבדק ב-30 בדצמבר 2019. {{cite web}}:  (עזרה)
↑  Benjamin, Jeff (21 בדצמבר 2019). "The 10 best K-pop songs of 2019: hit tracks from supergroups BTS and Blackpink, and newcomers SuperM and Itzy". South China Morning Post. נבדק ב-2 בדצמבר 2021. {{cite web}}:  (עזרה)תחזוקה - ציטוט: url-status (link)
↑  "Best K-pop Music Videos of 2019". BuzzFeed. 1 בינואר 2020. נבדק ב-2 בדצמבר 2021. {{cite web}}:  (עזרה)
| --- | --- |
בקרת זהויות :  MusicBrainz work: 124c9298-6d23-49f9-96a5-e35065952884
צ'זארה בורלי-פורטי

| --- | --- |

 לידה:  13 באוגוסט 1861 ארצו, איטליה 
 פטירה:  21 בינואר 1931 (בגיל 69) טורינו, איטליה 
 ענף מדעי:  מתמטיקה
 מקום מגורים:  איטליה
 מקום לימודים:  אוניברסיטת פיזה 
 פרסים והוקרה:  מסדר הכתר של איטליה  מסדר סנט מוריס ולזרוס (1926) 
 תרומות עיקריות
 הפרדוקס של בורלי-פורטי
 
צֶ'זָארֶה בּוּרָלִי-פוֹרְטִי (באיטלקית: Cesare Burali-Forti;‏ 23 באוגוסט 1861, ארצו, איטליה - 21 בינואר 1931, טורינו, איטליה) היה מתמטיקאי איטלקי.
קורות חייו

בורלי-פורטי נולד בעיר ארצו ולמד באוניברסיטת פיזה עד 1884. מייד לאחר מכן לימד בבית ספר. בשנת 1887 עבר לטורינו, שם התמנה למורה באקדמיה צבאית. בורלי-פורטי לימד שם גאומטריה פרויקטיבית עד סוף ימי חייו.
בעקבות תמיכתו הנלהבת בשימוש בוקטורים לא הוצעה לו משרת הוראה באוניברסיטה. באותם הימים השימוש בווקטורים עורר התנגדות רבה. לרוע מזלו, דעות אלו היו מקובלות ביותר אצל ועדת הדוקטורט שלו והוא נכשל בקבלת התואר ולא ניסה להשיג אותו שוב.
בין השנים 1893 ועד ל 1894 הוא נתן הרצאות בלתי רשמיות בלוגיקה מתמטית באוניברסיטת טורינו. לאחר הקורס הרצאותיו נאספו לספר ובורלי-פורטי הציג עותק שלו לאקדמיה למדע של טורינו ביוני 1894.
בורלי-פורטי היה לעוזרו של המתמטיקאי ג'וזפה פאנו בטורינו מ-1894 ועד ל-1896. בזמן הזה הוא ניסח את הפרדוקס של בורלי-פורטי אותו הציג בשנת 1897.
הכנס המתמטי הראשון התקיים בציריך מה-9 באוגוסט ועד ל-11 באוגוסט 1897. בורלי-פורטי השתתף בכנס והציג את המאמר The postulates for the geometry of Euclid and of Lobachevsky.
בורלי-פורטי היה מתמטיקאי פורה ופרסם למעלה מ-200 מאמרים, ומלבד זאת התעניין מאוד בהוראת מתמטיקה. הוא הצטרף לאגודת מת'סיס בין השנים 1897–1898.
Let Me Live (שיר של קווין)

"Let Me Live" (בתרגום מאנגלית: "תן לי לחיות") הוא שיר שנכתב על ידי פרדי מרקיורי, בריאן מיי, רוג'ר טיילור וג'ון דיקון, ובצע על ידי להקתם, קווין. השיר נכלל באלבומה החמישה-עשר של הלהקה, Made in Heaven, אשר יצא לאור ארבע שנים לאחר מותו של מרקיורי הסולן. זהו אחד מתוך ארבעה שירים (עם "Keep Yourself Alive", "Blurred Vision" ו-"Hello Mary Lou") בו שרים כל חברי הלהקה מלבד דיקון. דבר זה מעניק לשיר צליל גוספל המזכיר את "Somebody to Love", שיר שהוציאה לאור בשנת 1976.
רקע

לפני מותו, אמר מרקיורי בריאיון כי השיר הוקלט במקור עם רוד סטיוארט בשנת 1983, ועל בסיס ידיעה זו הופצו שמועות כי השיר היה אמור להכלל באלבומה האחד-עשר של הלהקה, The Works. עקב בעיות זכויות יוצרים, שונו חלק ממילות השיר, מאחר שהזכירו את השיר "Piece of My Heart" מאת ארמה פרנקלין. עם זאת, מספר אלבומים שיוצרו במקסיקו והולנד הכילו את הגרסה המקורית של השיר.
רשימת השמעה

| תקליטור במהדורת 1994 digital remaster> מס' | תקליטור במהדורת 1994 digital remaster> שם | תקליטור במהדורת 1994 digital remaster> כותב(ים) | תקליטור במהדורת 1994 digital remaster> משך | תקליטור במהדורת 1994 digital remaster>  | תקליטור במהדורת 1994 digital remaster>  | תקליטור במהדורת 1994 digital remaster>  | תקליטור במהדורת 1994 digital remaster>  | תקליטור במהדורת 1994 digital remaster>  | תקליטור במהדורת 1994 digital remaster>  |
| --- | --- | --- | --- | --- | --- | --- | --- | --- | --- |
| 1. | Let Me Live  | פרדי מרקיורי, בריאן מיי, רוג'ר טיילור, ג'ון דיקון | 4:46 |  |  |  |  |  |  |
| 2. | Fat Bottomed Girls  | מיי | 4:15 |  |  |  |  |  |  |
| 3. | Bicycle Race  | מרקיורי | 3:00 |  |  |  |  |  |  |
| 4. | Don't Stop Me Now  | מרקיורי | 3:30 |  |  |  |  |  |  |
| משך כולל: | משך כולל: | משך כולל: | 15:31 |  |  |  |  |  |  |
| תקליטור במהדורת BBC session, February 1973> מס' | תקליטור במהדורת BBC session, February 1973> שם | תקליטור במהדורת BBC session, February 1973> כותב(ים) | תקליטור במהדורת BBC session, February 1973> משך | תקליטור במהדורת BBC session, February 1973>  | תקליטור במהדורת BBC session, February 1973>  | תקליטור במהדורת BBC session, February 1973>  | תקליטור במהדורת BBC session, February 1973>  | תקליטור במהדורת BBC session, February 1973>  | תקליטור במהדורת BBC session, February 1973>  |
| --- | --- | --- | --- | --- | --- | --- | --- | --- | --- |
| 1. | Let Me Live  | מרקיורי, מיי, טיילור, דיקון | 4:46 |  |  |  |  |  |  |
| 2. | My Fairy King  | מרקיורי | 4:07 |  |  |  |  |  |  |
| 3. | Doing All Right  | מיי, טים סטאפל | 4:13 |  |  |  |  |  |  |
| 4. | Liar  | מרקיורי | 6:29 |  |  |  |  |  |  |
| משך כולל: | משך כולל: | משך כולל: | 19:35 |  |  |  |  |  |  |
משתתפים > קווין

פרדי מרקיורי - זמרה, פסנתר
בריאן מיי - זמרה, קולות רקע, גיטרה, אורגן
רוג'ר טיילור - זמרה, קולות רקע, תופים, כלי הקשה
ג'ון דיקון - בס
משתתפים > משתתפים נוספים

רבקה לי-וויט - קולות רקע
גרי מרטין - קולות רקע
קתרין פורטר - קולות רקע
מרים סטוקלי - קולות רקע
האהבה הזאת שלנו

"האהבה הזאת שלנו" הוא אלבום האולפן השביעי של הזמר הישראלי עברי לידר. האלבום יצא לאור בהוצאת חברת התקליטים הליקון, ב-5 בפברואר 2015. האלבום נכתב על ידי לידר עצמו, לצד יונתן פריג'.
סינגלים

כל ארבעת הסינגלים שנכללו באלבום נכנסו למצעד הסינגלים השבועי של רשת ג', ושלושה מהם אף דורגו מצעד השנתי של 2015. הסינגל המוביל, "האהבה הזאת שלנו", יצא לאור ב-11 בדצמבר 2014, וניצב שבועיים רצופים בראש המצעד השבועי. הוא אף דורג במקום ה-20 במצעד סוף השנה. גם "הכול בוער" הגיע למקום הראשון, ובמצעד השנתי ניצב במקום ה-29. השיר "ילדות והעיר הגדולה" הגיע למקום השני במצעד השבועי.
רשימת רצועות

| מס' | שם | משך |
| --- | --- | --- |
| 1. | האהבה הזאת שלנו  | 4:10 |
| 2. | קרוסלה  | 3:57 |
| 3. | מקום ליותר  | 3:26 |
| 4. | לרגע אחד או תמיד  | 3:46 |
| 5. | הילד שלי  | 3:40 |
| 6. | הילדים של העולם  | 4:46 |
| 7. | מה אתה אומר  | 3:23 |
| 8. | אלפי תמונות של המפל  | 3:51 |
| 9. | ילדות והעיר הגדולה  | 3:55 |
| 10. | הכול בוער  | 3:30 |
| 11. | קר קר  | 3:32 |
| 12. | הייתי כאן  | 4:23 |
| משך כולל: | משך כולל: | 46:24 |
הערות שוליים

↑  האהבה הזאת שלנו
ארמנדו דיאז

| --- | --- |

מרשל ארמנדו דיאז
 לידה:  5 בדצמבר 1861 נאפולי, ממלכת איטליה ממלכת איטליה
 פטירה:  28 בפברואר 1928  (בגיל 66) רומא, ממלכת איטליה ממלכת איטליה
 מקום קבורה:  סנטה מריה דלי אנג'לי דיי מרטירי 
 מדינה:  ממלכת איטליה 
 השתייכות:  צבא איטליה
 תקופת הפעילות:  1884–1924 (כ־40 שנה)
 דרגה:  מרשל איטליה
 תפקידים בשירות
 מפקד הדיוויזיה ה-49   מפקד הקורפוס ה-23   ראש המטה הכללי של צבא איטליה
 פעולות ומבצעים
 המלחמה האיטלקית-עות'מאנית   מלחמת העולם הראשונה
 עיטורים
 צווארון של מסדר קרלוס השלישי (25 באפריל 1921)  מפקד במסדר פולוניה רסטיטוטה (13 במרץ 1925)  מסדר החרצית  מסדר קרלוס השלישי  מפקד עליון במסדר לאופולד  מסדר האמבט  צלב המלחמה  מסדר מיכאי האמיץ  מסדר העיט האדום  מסדר הדרקון של אנם  מסדר הנסיך דנילו הראשון  מסדר פרנץ יוזף  מסדר המגדל והחרב  מסדר אביש  צלב החירות  המדליה הצבאית הצרפתית  מדליית השירות המצוין  אביר הצלב הגדול של מסדר הכתר האיטלקי  וירטוטי מיליטארי  אביר הצלב הגדול במסדר סנט מוריס ולזרוס  הצלב הגדול של מסדר המגדל והחרב  צלב גדול של לגיון הכבוד  דוקטור לשם כבוד מאוניברסיטת פורטו  אביר במסדר הבשורה הקדושה  המסדר הריבוני הצבאי של מלטה  הצלב הגדול של המסדר הצבאי של אביש  מדליית הגבורה הצבאית  אביר הצלב הגדול של המסדר הצבאי של סבויה  מפקד הצלב בווירטוטי מיליטארי 
 
ארמנדו דיאז (Armando Vittorio Diaz; 5 בדצמבר 1861, נאפולי – 28 בפברואר 1928, רומא) היה גנרל איטלקי, ראש המטה הכללי של הצבא המלכותי במלחמת העולם הראשונה. דיאז היה שר המלחמה ו"מרשל של איטליה" (Maresciallo d'Italia) – הדרגה הגבוהה ביותר בצבא האיטלקי משנת 1924, וקיבל את אות "הדוכס של המלחמה" (Duca della Vittoria) בסוף המלחמה.
לפי מסורת משפחתו, היא ממוצא ספרדי, והגיעה לנאפולי במאה ה-16 עם שארל השלישי, דוכס בורבון, לאחר שהשלים כיבוש חלקים מאיטליה. שם משפחתו קיים גם בקרב יהדות איטליה ומכאן ההשערה כי יש לו שורשים יהודיים.
ביוגרפיה

דיאז נולד ברובע Mercato San Severino שבנאפולי, ולמד באקדמיה הצבאית לארטילריה בטורינו. דיאז היה לקולונל ברגימנט הרגלים 93 במלחמה האיטלקית-עות'מאנית וג'נרל מייג'ור בשנת 1914. עם פרוץ מלחמת העולם הראשונה צורף למטה של הגנרל לואיג'י קאדורנה. בשנת 1916 קודם לדרגת גנרל ומונה לפקד על החטיבה ה-43 ומשם על הדיוויזיה ה-49, ולאחר מכן על הקורפוס ה-23.
באוקטובר 1917, לאחר שהצבא האיטלקי נחל תבוסה קטלנית בקרב קפורטו, הוא מונה למחליפו של קאדורנה כראש המטה הכללי של הצבא האיטלקי. דיאז ארגן את הצבא מחדש במערכה על מונטה-גראפה (Monte Grappa) והצליח לעצור את הפלישה של האוסטריים על גדות נהר פיאבה לאחר קרבות עקובי דם. לאחר גיוס של מחזור 1899 יצא למתקפה נגדית לקרב ויטוריו ונטו ב-4 בנובמבר 1918 שפתח לו את הדרך לווינה. כמה ימים אחרי הקרב נחתם הסכם שביתת נשק לאחר כניעה כללית של צבא אוסטריה.
התואר של Duca della Vittoria הוענק לדיאז על ידי המלך. העם העריץ אותו במיוחד לאחר שהפסיק את שיטת הענישה הצבאית, שמקורה רומאי. למשל הכחדת העשירי, שהיא שיטה שנועדה להגברת המשמעות ביחידות צבא מרדניות או פחדניות. בשיטת הכחדת העשירי חייל אחד מתוך עשרה נבחר בהגרלה ונרצח על ידי חבריו. שיטה זו הייתה מקובלת בצבא האיטלקי ביחידות שמיאנו לצאת להתקפות נגד אויב שהיה מוגן בחפירות.
בשנת 1922 דיאז שירת כשר המלחמה בממשלת מוסוליני. מסיבות בריאותיות פרש לאחר שנתיים. הוא נפטר בשנת 1928, בגיל 66, ברומא.
באו זרים למקדשי

"באו זרים למקדשי" (לעיתים: "באו זרים במקדשי", או: "יאתיו") הוא שיר לחנוכה. המילים, שחוברו על ידי מהר"ם א"ש הם שני בתים מתוך פיוט ארוך לחנוכה, שהולחנו בשנת ה'תשמ"ג על ידי הרב דוד כוכב, בזמן היותו תלמיד בישיבת מרכז הרב. השיר מתאר את כניסת היוונים לבית המקדש ואת גזירות אנטיוכוס (שכללו השבתה של עבודת המקדש וכן ביטול של חגי ישראל ומועדיו) שנמשכו עד הצלחת מרד החשמונאים. השיר מייחס את כוחם של החשמונאים ככוח שניתן להם מאת הקב"ה ואליו מיוחסת גם הצלחת המרד: "אזרתם עוז וגבורה, לישע עמך יצאת, וגאלתם חיש מהרה".
השיר המקורי של מהר"ם א"ש בנוי באקרוסטיכון "אני מאיר בן יהודה חזק", ומסתיים בבקשת גאולה "חזק ואמיץ גואלינו ה' צבאות, שוב שנית לגאלנו ופקוד גפן זאת".
השיר בוצע על ידי עקיבא מרגליות ועל ידי אמנים נוספים.
ביאורים

↑  על פי לשון הפסוק בספר ירמיה, פרק נ"א, פסוק נ"א: "בָּאוּ זָרִים עַל מִקְדְּשֵׁי בֵּית ה'". בפיוט המקורי שהדפיס בנו "למקדשי". במקומות אחרים הוחלף ל"במקדשי"
↑  על פי לשון הפסוק במגילת איכה, פרק ב', פסוק ג': "גָּדַע בָּחֳרִי אַף כֹּל קֶרֶן יִשְׂרָאֵל"
↑  על פי פירוש רש"י והמצודות ותרגום יונתן "אריאל" הוא כינוי למזבח שבו נעשית עבודת המקדש
↑  בנוסח המקורי: "יֶאֱתָיוּ חַשְׁמַנִּים", על פי לשון הפסוק בספר תהלים, פרק ס"ח, פסוק ל"ב: "יֶאֱתָיוּ חַשְׁמַנִּים מִנִּי מִצְרָיִם".
↑  על פי לשון הפסוק בספר חבקוק, פרק ג', פסוק י"ג: "יָצָאתָ לְיֵשַׁע עַמֶּךָ לְיֵשַׁע אֶת מְשִׁיחֶךָ".
↑  בנוסח המקורי: והשמדתם, ומתייחס ליוונים.
הערות שוליים

↑   עקיבא מרגליות - Akiva Margaliot - "באו זרים", סרטון בערוץ "עקיבא מרגליות Akiva Margaliot", באתר יוטיוב (אורך: 03:20)
אהרן אקסול

| --- | --- |

 לידה:  1959 (בן 66 בערך) עכו, ישראל
 מדינה:  ישראל ישראל
 השתייכות:   משטרת ישראל
 דרגה:   ניצב
 תפקידים בשירות
 לוחם וקצין בימ"מ  מפקד מרחב איילון  מפקד המכללה לקצינים בכירים  סגן מפקד משמר הגבול  מפקד מחוז תל אביב  ראש אגף שיטור וביטחון
 
אהרן אקסול (נולד ב-1959) הוא ניצב בדימוס במשטרת ישראל, כיהן כראש אגף שיטור וביטחון ומפקד מחוז תל אביב.
ביוגרפיה

אקסול נולד וגדל בעכו.
הוא החל שירותו במשטרת ישראל כלוחם וכקצין בימ"מ, כמפקד מחלקה השתתף בחילוץ בני הערובה מאוטובוס האמהות ב-1988. בהמשך שירת כקצין מודיעין ביחידה וסגן מפקד הימ"מ, ולקח חלק במבצע במהלכו נהרגו האחים עאדל ועימאד עוודאללה בחברון בשנת 1998.
בהמשך שירת כסגן מפקד תחנה אזורית במרחב דוד של מחוז ירושלים וראש משרד סיור במרחב, בספטמבר 2000 מונה לקצין אג"ם של מחוז תל אביב בדרגת ניצב-משנה. בשנים 2003 עד 2007 שירת כמפקד מרחב איילון הכולל בתחומו את בת-ים, חולון ואזור. ביולי 2007, הועלה לדרגת תת-ניצב ומונה למפקד המכללה לקצינים בכירים של המשטרה. ביולי 2009 מונה לסגן מפקד משמר הגבול.
במאי 2011 מונה למפקד מחוז תל אביב (שוקי זיסו מונה לסגנו). בין האירועים הבולטים בתקופת כהונתו היו התמודדות המשטרה עם המחאה החברתית במהלכה התקיימו במחוז שורה ארוכה ומתמשכת של אירועים, הפגנות והפרות סדר, כמו כן התמודדות עם ירי רקטות מרצועת עזה במהלך מבצע עמוד ענן במהלכו נורו רקטות לכיוון תל אביב, כמו כן אירע הפיגוע באוטובוס קו 142 של דן. במשך תקופת כהונתו ניהל המחוז את החקירה לפענוח הרצח בברנוער, שהייתה מהחקירות המורכבות והיקרות בתולדות המשטרה. חשודים ברצח נעצרו מספר ימים לאחר שהוחלף על ידי בנצי סאו.
במאי 2013 מונה לראש אגף שיטור וביטחון, אגף המבצעים של המשטרה ושירת בתפקיד עד יוני 2016.
אקסול בעל תואר ראשון בלימודי המזרח התיכון וקרימינולוגיה מאוניברסיטת בר-אילן, בעל תואר ראשון במשפטים מהקריה האקדמית אונו, תואר שני במשפטים מאוניברסיטת בר-אילן ותואר שני במנהל עסקים משלוחת אוניברסיטת דרבי בישראל. לאחר פרישתו מהמשטרה הקים משרד עו"ד עצמאי. הוא חבר בתנועת הביטחוניסטים.
הערות שוליים

↑  אור הלר, "לנהל את הסכסוך", בלייזר, ‏ גיליון אפריל 2015, עמודים 60-66.
↑  בן זילכה, מצב העיר, באתר nrg‏, 6 בדצמבר 2001
↑  אהרון אקסול באתר התנועה
איגוד האינטרנט הישראלי

| --- | --- |

 פעילות:  אינטרנט
 מדינה:  ישראל ישראל
 מטה הארגון:  פתח תקווה 
 נשיא:  ד"ר שרון בר זיו
 מנכ"ל:  יורם הכהן
 עובדים:  28 
 תקופת הפעילות:  1994–הווה (כ־31 שנים) 
 אתר רשמי
 
איגוד האינטרנט הישראלי  (בראשי תיבות: ISOC-IL) הוא עמותה המנהלת תשתיות אינטרנט חיוניות, בליבת פעילות האינטרנט בישראל והן: מרשמי שמות המתחם הישראליים (ccTLD) בסיומות המדינתיות: .il, הסיומת העברית .ישראל ומחלף האינטרנט הפנים-מדינתי הישראלי (IIX). כמו ברוב המדינות הדמוקרטיות, כך גם בישראל, מופעל מרשם שמות המתחם הלאומי על ידי גוף נייטרלי ועצמאי של החברה האזרחית, הפועל ללא מטרות רווח וללא שיקולים פוליטיים או מסחריים לרווחת כלל הציבור.
מרשם שמות המתחם (דומיינים, בשמם המוכר יותר לציבור או Domain Names), הוא מאגר מידע ייחודי המנוהל על ידי האיגוד, המאפשר קישור בין שמות מתחם (דומיינים) וכתובות האינטרנט (IP Address) בהם הם פועלים. באמצעות המרשם מוקצים שמות מתחם ייחודיים למי שמבקש להחזיק בהם. מתוקף ניהולו של האיגוד את המרשם, הוא גם מפיץ למערך שמות המתחם העולמי DNS (Domain Name System) את המידע על אודות שרתי ה-DNS בהם מפורסם המידע המקשר בין שם המתחם וכתובת האינטרנט שלו, אשר אותם ניתן לתשאל כדי לקבל את המידע.
האיגוד פועל כגוף עצמאי ועל פי הכללים שקבע לניהול מרחב שמות המתחם המדינתי, אך מבחינה תפעולית הוא קשור לארגון (ICANN (Internet Corporation for Assigned Names and Numbers, האחראי על ניהול מערך הקצאות שמות מתחם עיליים (TLD) וכתובות אינטרנט, ומפעיל את שרתי שמות המתחם העיליים של האינטרנט (Root Servers). במסגרת ICANN, האיגוד חבר בתת-הארגון ccNSO (Country Code Name Supporting Organization), המייצג את מנהלי המתחמים העיליים המדינתיים (ccTLD) ב-ICANN.
האיגוד חבר גם ב-RIPE NCC, ה-(RIR (Regional Internet Registry של אזור אירופה והמזרח התיכון, שישראל נמצאת בתחום אחריותו ואחראי על הקצאת כתובות IP. האיגוד משמש כ-LIR Local Internet Registry של מרחבי כתובות שונים שהוקצו לאיגוד ולמרחב האינטרנט הישראלי בעת הקמתו. כמו כן, האיגוד חבר באיגוד האירופי של מנהלי מרחבי שמות מתחם מדינתיים באירופה CENTR - Council of European National Top-Level Domain Registries.
בשנת 2018 הוכנס האיגוד לרשימת הגופים המנויים בתוספת החמישית לחוק להסדרת הביטחון בגופים ציבוריים, התשנ"ח-1998, כמנהל של "מערכת ממוחשבת חיונית", כהגדרתה בחוק.
במקביל לניהול הפעילות התשתיתית של מרשמי שמות המתחם וה־IIX, עוסק האיגוד בייזום וביצוע מחקרי מדיניות בסוגיות טכנולוגיות, משפטיות, חברתיות, חינוכיות וציבוריות הנוגעות לחיים הדיגיטליים ברשת, כפרטים וכחברה, וכן פועל למען משתמשי הרשת בישראל באמצעות מתן כלים, מידע ותמיכה בכל הקשור לשמירה על מוגנות ובטיחות המשתמשים, צמצום פערים דיגיטליים וחינוך הציבור להתמודדות עם האתגרים שהשימוש ברשת מעמיד בפני החברה, לצד יצירת משאבי מחקר לשימוש חופשי. כמו כן, מקדם האיגוד מדיניות ציבורית המתמקדת בשמירה על ערכי חופש הרשת, שמשמעותם יישום של העקרונות החוקתיים של מדינה דמוקרטית ברשת האינטרנט.
במסגרת הארגון פועלת קהילת חברים המהווה את מליאת חברי העמותה ופתוחה להצטרפות של כל אזרח ישראלי מעל גיל 17, והיא אשר בוחרת את זהות חברי הוועד המנהל של הארגון. הוועד המנהל כולל שבעה חברי הנהלה, המכהנים בהתנדבות. הוועד המנהל אמון על התווית המדיניות, המטרות והפעילות של איגוד האינטרנט בישראל. לצידו פועל הצוות המקצועי של האיגוד, ובראשו מנכ"ל האיגוד.
היסטוריה

ב-24 באוקטובר 1985 הפכה ישראל למדינה השלישית (בנוסף לארצות הברית ובריטניה) שקיבלה סיומת מדינתית ברשת, הנודעת כסיומת .il, ובכך הצטרפה ישראל לאחד השלבים הראשוניים והמשמעותיים בהתפתחותה של מערכת שמות המתחם העולמית (Domain Name System – DNS). סיומת זו שימשה את האקדמיה הישראלית בחיבורה לרשת האקדמית העולמית, באמצעות מרכז החישובים הבינאוניברסיטאי (מחב"א).
איגוד האינטרנט הישראלי הוקם ב-1994 כקבוצה מתמחה בנושאי אינטרנט אשר פעלה במסגרת האיגוד ישראלי לעיבוד אינפורמציה (איל"א) כדי לסייע בהתפתחות ובהטמעת האינטרנט בישראל על ידי הדור המייסד של פעילות האינטרנט בישראל, ובראשם עובדי מחב"א. עד אז עיקר הפעילות בהסדרת נושאים הקשורים לאינטרנט התנהלה באמצעות מחב"א במסגרת "אילן", רשת אקדמית של המועצה להשכלה גבוהה. כאשר השימוש ברשת האינטרנט התרחב מחוץ לעולם האקדמי והחל להתפשט בקרב בעלי עסקים וכלל הציבור, נוצרו סוגיות תפעוליות, משפטיות ועסקיות שחייבו הקמת גוף בלתי תלוי שיציע מנהיגות ויכוון את תהליכי ההתפתחות של האינטרנט. כעמותה האיגוד הוקם בחודש מרץ 1997, ולקח על עצמו את עיקר פעילות הלא אקדמית בנושאי אינטרנט שמחב"א ניהל עד אז.
בשנת 1997 קיבל האיגוד מארגון IANA, השייך לגוף הבינלאומי האחראי על הקצאת שמות וכתובות באינטרנט, את ניהול מרשם שמות המתחם ברמה העליונה של ישראל ccTLD – country code Top Level Domain) il-.ישראל) בשנת 1999 הושקו כללי רישום חדשים וסדורים, גם בהיבט המשפטי, המגדירים את מערכת היחסים בין השחקנים.. כחלק מכללי הרישום, הושק לראשונה בעולם מערכת יישוב מחלוקות מזורזת (הפועלת עד היום כ-IL-DRP). בשנת 2000 הקים האיגוד מערכת חדשה לרישום שמות מתחם ברשת. כללי רישום שמות המתחם, מגדירים את מבנה מרחב השמות, ואת השמות המותרים, קובעים את תוקפו של שם מתחם והזכויות בו, ואף מאפשרים לפסול שמות. החל משנת 2006, המרשם מבצע גם הסמכה לרשמים מוסמכים (Registrars) אשר מספקים שירותי רישום ללקוחות הקצה – רושמי שמות המתחם (Registrants). זאת, לאחר שבדצמבר 2006 פתח האיגוד את רישום שמות המתחם הישראליים גם לרשמי משנה, והחל לפעול במודל "רשם-מרשם", המקובל במרשמים שונים בעולם. מטרתו של מודל רשם-מרשם, היא לשפר את השירות הניתן לציבור רושמי שמות המתחם, ולאפשר תחרות בין ספקי שירות זה לציבור. בשנת 2016, ביקש האיגוד לחזק עוד יותר מודל פעולה זה, והפסיק לבצע פעולת רישום או חידוש שמות מתחם מול משתמשי הקצה..
מאז 2010 פועל האיגוד על מנת לאפשר מרחב מדינתי גם בעברית. בדצמבר 2010 נוספה האפשרות לרישום שם מתחם בעברית בסיומת ".il", כלומר בסיומות il.co, il.org, il.ac ודומיהן.
לאחר פעילות ממושכת בנושא, קיבל ב-19 במאי 2020, איגוד האינטרנט הישראלי מ-ICANN, הגוף הבינלאומי האחראי על הקצאת שמות וכתובות באינטרנט, את האישור לבקשתו להכיר בסיומת ".ישראל" כסיומת המדינתית העליונה לשמות מתחם בעברית (Internationalized domain name). משמעות תוצאתו של התהליך שהוביל האיגוד הייתה ייצוג לשפה העברית כשפתה של מדינת ישראל באינטרנט העולמי – עם סיומת מקבילה ל-.il בעברית, כך ששם המתחם (הדומיין) כולו ייכתב בשפה העברית, כולל הסיומת שלו, מימין לשמאל, באופן מלא.
בנובמבר 2022 השיק איגוד האינטרנט הישראלי את מרחב שמות המתחם החדש בעברית, והציבור בישראל קיבל את האפשרות לרשום שמות מתחם בעברית בצורה מלאה..